Kasprov vrch

Kasprov vrch (; ) je uzlový vrch v hlavnom hrebeni Západných Tatier na slovensko-poľskej hranici. Leží v závere Tichej doliny nad Podbanským, približne  severozápadne od Popradu. Vrchol je vďaka lanovke ľahko dostupný a patrí tak k najnavštevovanejším v Tatrách. V budove lanovky v nadmorskej výške  sa nachádza okrem meteorologickej stanice aj bar a reštaurácia.

 Názov 
Názov vrchu pochádza podľa povesti od mena majiteľa lokality, gorala Kaspera. 

 Poloha 
Nachádza sa v strednej časti Tatier, na východnom okraji podcelku Západné Tatry a v ich časti Červené vrchy. Leží na slovensko-poľskej hranici, na pomedzí Prešovského kraja a Malopoľského vojvodstva. Južná časť hrebeňa patrí do okresu Poprad a katastra mesta Vysoké TatryIn: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve., severné svahy patria do Powiatu tatrzańského a katastra mesta Zakopané. Najbližšími sídlami na slovenskom území sú južne situované Podbanské a Štrbské Pleso, východným smerom aj Tatranská Javorina, severne je na poľskom území mesto Zakopané. Vrch sa nachádza v Tatranskom národnom parku v slovenskej i poľskej časti pohoria a južná časť je súčasťou národnej prírodnej rezervácie Tichá dolina.

 Opis 
Vďaka stavbám a lanovke na vrchole nápadný Kasprov vrch leží v hlavnom hrebeni Západných Tatier, medzi vrchmi Beskyd () a Goričková (). Na sever a severovýchod vybiehajú z masívu dve rázsochy, oddelené dolinou Sucha Kasprowa. Severozápadne leží Dolina Goryczkowa, východne Dolina Gąsienicowa a južne Tichá dolina. Z poľskej, severne orientovanej časti vodu odvádza potok Bystra a Sucha woda do Dunajca, južnú časť hrebeňa odvodňuje Tichý potok do Váhu.

Západne sa nachádza Giewont (), Kondratova kopa (), Suchá kopa (), Goričková (), Kresanica () a Poľská Tomanová (), južne Magura (), Veľká kopa (), Kriváň (), Zadná Garajova kopa (), Tichý vrch () a Valentková (), východne Svinica (), Beskyd (), Kozí vrch (), Wielki Woloszyn (), Wielka Koszysta () a Žólta Turnia () a severne Kopa Magury (), Sucha Czuba () a Krokiew (). Na vrchol vedie niekoľko značených turistických chodníkov. V oblasti vrcholu sa nachádzajú botanicky významné lokality s endemickými rastlinami.

 Podnebie 
Kasprov vrch má studené podnebie. V rokoch 2000-2013 bola:
 priemerná teplota: približne 0°C
 maximálna teplota: +22,2°C (21/08/2000, 20/07/2007, 20/08/2012)
 minimálna teplota: -26,9°C (13/12/2001)
 zrážky: približne 1700 mm 
 maximálna snehová pokrývka: 335 cm (21/03/2009)
 najchladnejší mesiac: február
 najteplejší mesiac: júl, august Klíma Tatier [prístup 13/07/2013]

 Výhľady 
Turisticky voľne prístupný vrchol umožňuje kruhový rozhľad. Viditeľné sú mnohé vrcholy a okolité doliny Západných a Vysokých Tatier, no pri vhodných podmienkach je vidieť aj časť Nízkych Tatier a Oravských Beskýd.

 Prístup 
 lanovkou zo Zakopaného
 po  červeno značenej hrebeňovke:
 od západu z Kondratovej kopy cez Goričkovú
 od juhovýchodu zo Svinice cez Beskyd a Suché sedlo 
 po  zelenej značke z osady Kuźnice v južnej časti Zakopaného
 po  žltej značke cez Suché sedlo:
 od juhozápadu z Podbanského cez Tichú dolinu 
 od severovýchodu z lokality Murowaniec

 Referencie 

 Pozri aj 
 Západné Tatry
 Červené vrchy
 Tichá dolina (národná prírodná rezervácia)
 Tatranský národný park
 Zoznam vrcholov v Západných Tatrách

 Iné projekty 

 Externé odkazy 	
 Poloha na turistickej mape

Kategória:Tisícovky na Slovensku
Kategória:Tisícovky v Poľsku
Kategória:Vrchy Západných Tatier
Kategória:Vrchy v okrese Poprad
Kategória:Vysoké Tatry (mesto)
Kategória:Vrchy v Malopoľskom vojvodstve